CELEX: 22003D0016
Language: el
Date: 2003-01-31 00:00:00
Title: Απόφαση της Μεικτής Επιτροπής του ΕΟΧ αριθ. 16/2003, της 31ης Ιανουαρίου 2003, για τροποποίηση του παραρτήματος XX (περιβάλλον) της συμφωνίας για τον ΕΟΧ

Avis juridique important

|

22003D0016

Απόφαση της Μεικτής Επιτροπής του ΕΟΧ αριθ. 16/2003, της 31ης Ιανουαρίου 2003, για τροποποίηση του παραρτήματος XX (περιβάλλον) της συμφωνίας για τον ΕΟΧ  

Επίσημη Εφημερίδα αριθ. L 094 της 10/04/2003 σ. 0073 - 0075

Απόφαση της Μεικτής Επιτροπής του ΕΟΧαριθ. 16/2003της 31ης Ιανουαρίου 2003για τροποποίηση του παραρτήματος XX (περιβάλλον) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XX της συμφωνίας τροποποιήθηκε από την απόφαση της Μεικτής Επιτροπής του ΕΟΧ αριθ. 175/2002 της 6ης Δεκεμβρίου 2002(1).(2) Ο κανονισμός (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου, της 19ης Μαρτίου 2001, για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS)(2), πρέπει να ενσωματωθεί στη συμφωνία.(3) Ο κανονισμός 2001/681/ΕΚ της Επιτροπής, της 7ης Σεπτεμβρίου 2001, σχετικά με κατευθύνσεις για την εφαρμογή του κανονισμού (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS)(3), πρέπει να ενσωματωθεί στη συμφωνία.(4) Ο κανονισμός 2001/680/ΕΚ της Επιτροπής, της 7ης Σεπτεμβρίου 2001, σχετικά με κατευθύνσεις για την εφαρμογή του κανονισμού (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS)(4), πρέπει να ενσωματωθεί στη συμφωνία.(5) Η "Ευρωπαϊκή Επιτροπή Τυποποίησης", στο εξής καλούμενη "CEN", κατέχει τα πνευματικά δικαιώματα του κειμένου του τμήματος 4 του EN ISO 14001:1996 που συμπεριλαμβάνεται και στο παράρτημα I του κανονισμού (ΕΚ) αριθ. 761/2001 και έχει το δικαίωμα εκμετάλλευσης.(6) Η χρήση του κειμένου του τμήματος 4 του EN ISO 14001:1996 που συμπεριλαμβάνεται στο παράρτημα I του κανονισμού (ΕΚ) αριθ. 761/2001 γίνεται κατόπιν άδειας από την CEN.(7) Η χορήγηση άδειας από την CEN εκφράζεται με συμφωνία για την παραχώρηση άδειας με ημερομηνία 16 Ιουνίου 2000 μεταξύ της Ευρωπαϊκής Κοινότητας και της CEN σύμφωνα με την οποία η CEN χορηγεί στην Ευρωπαϊκή Κοινότητα το δικαίωμα να χρησιμοποιήσει το κείμενο του τμήματος 4 του EN ISO 14001:1996 και η Ευρωπαϊκή Κοινότητα συμφωνεί να καταβάλει στη CEN δικαίωμα βάσει των όρων που προβλέπονται στη συμφωνία για την παραχώρηση άδειας.(8) Οι χώρες ΕΖΕΣ συμφωνούν να εφαρμόσουν τη συμφωνία για την παραχώρηση άδειας τηρουμένων των αναλογιών και να καταβάλουν στη CEN αντίστοιχο δικαίωμα σύμφωνα με τους ίδιους όρους που βασίζονται στις πωλήσεις του κειμένου του τμήματος 4 του EN ISO 14001: 1996 στην Ισλανδία, στη Νορβηγία και στο Λιχτενστάιν από τα αντίστοιχα μέλη της CEN,ΑΠΟΦΑΣΙΖΕΙ:Άρθρο 11. Το παράρτημα XX της συμφωνίας τροποποιείται ως εξής:A. Μετά το σημείο 2στ' [κανονισμός (ΕΟΚ) αριθ. 1836/93 του Συμβουλίου], παρεμβάλλονται τα ακόλουθα σημεία:"2στ'α. 32001 R 0761: κανονισμός (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου, της 19ης Μαρτίου 2001, για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) (ΕΕ L 114 της 24.4.2001, σ. 1).Για τους σκοπούς της συμφωνίας, οι διατάξεις του κανονισμού προσαρμόζονται ως εξής:'α) Τα ακόλουθα θα συμπεριληφθούν στον κατάλογο των εθνικών οργανισμών προτύπων στο σημείο Α του παραρτήματος Ι:'IS: IST (Staðlaráð Íslands)N: NSF (Norges Standardiseringsforbund)'β) Τα ακόλουθα θα προστεθούν στον πίνακα της παραγράφου 2 του παραρτήματος IV:'Στα ισλανδικά: 'Sannprófuð umhverfisstjórnun' 'Fullgiltar upplýsingar'Στα νορβηγικά: 'Kontrollert miljøledelsessystem' 'Bekreftet informasjon'''2στ'αα. 32001 D 0681: απόφαση 2001/681/ΕΚ της Επιτροπής, της 7ης Σεπτεμβρίου 2001, σχετικά με κατευθύνσεις για την εφαρμογή του κανονισμού (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) (ΕΕ L 247 της 17.9.2001, σ. 24)."B. Ύστερα από το σημείο 39 (σύσταση 2001/331/ΕΚ του Ευρωπαϊκού Κοινοβουλίου και του Συμβουλίου), παρεμβάλλεται το ακόλουθο σημείο:"40. 32001 H 0680: σύσταση 2001/680/ΕΚ της Επιτροπής, της 7ης Σεπτεμβρίου 2001, σχετικά με κατευθύνσεις για την εφαρμογή του κανονισμού (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) (ΕΕ L 247 της 17.9.2001, σ. 1)."2. Οι χώρες ΕΖΕΣ εφαρμόζουν τη συμφωνία για την παραχώρηση άδειας της 16ης Ιουνίου 2000 μεταξύ της Ευρωπαϊκής Κοινότητας και της CEN τηρουμένων των αναλογιών και καταβάλλουν αντίστοιχο δικαίωμα στη CEN βάσει των όρων που προβλέπονται στην εν λόγω συμφωνία. Το ποσό του δικαιώματος βασίζεται στις πωλήσεις της δημοσίευσης του κειμένου του τμήματος 4 του EN ISO 14001: 1996 στην Ισλανδία, στη Νορβηγία και στο Λιχτενστάιν από τα αντίστοιχα μέλη της CEN.Άρθρο 2Τα κείμενα του κανονισμού (ΕΚ) αριθ. 761/2001, της απόφασης 2001/681/ΕΚ και της σύστασης 2001/680/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει την 1η Φεβρουαρίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 31 Ιανουαρίου 2003.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 38 της 13.2.2003, σ. 3.(2) ΕΕ L 114 της 24.4.2001, σ. 1.(3) ΕΕ L 247 της 17.9.2001, σ. 24.(4) ΕΕ L 247 της 17.9.2001, σ. 1.(5) Δεν έχουν αναφερθεί συνταγματικές απαιτήσεις.